মুন্সীগঞ্জের সিরাজদিখানে ঢাকা-মাওয়া মহাসড়কে এক দুর্ঘটনায় মিজান নামে ১ যুবক নিহত হয়েছে। আজ সোমবার সকাল ১০টায় এ সড়ক দুর্ঘটনায় আরো ৮ যাত্রী আহত হয়। প্রত্যক্ষদর্শীরা জানায়, মহাসড়কের নিমতলা এলাকায় নষ্ট হওয়া সিএনজি ঠিক করছিল মিস্ত্রি মিজান। এ সময় ঢাকা থেকে সিংপাড়াগামী ধানশীড়ি নামে একটি বাস মিজানকে চাপা দিয়ে নিয়ন্ত্রণ হারিয়ে সড়কের পাশে থাকা গাছের সঙ্গে আটকে যায়। ঘটনাস্থলেই মিজান নিহত হয় এবং ৮ বাসযাত্রী আহত হয়। নিহত মিজানের বাড়ি সিরাজদিখানের বড়শিকারপুর গ্রামে।